तेजी से कम हो रही है कलमाडी की याददाश्त  
सुरेश कलमाडी की याददाश्त तेज़ी से कम हो रही है। कॉमनवेल्थ घोटालों के सिलसिले में कलमाडी इन दिनों तिहाड़ में बंद हैं।
कॉमनवेल्थ आयोजन समिति के पूर्व अध्यक्ष सुरेश कलमाडी की याददाश्त तेज़ी से कम हो रही है। कॉमनवेल्थ घोटालों के सिलसिले में कलमाडी इन दिनों तिहाड़ में बंद हैं। हाल ही में दिल्ली के एलएनजेपी अस्पताल में कलमाडी का एमआरआई स्कैन कराया गया।   डॉक्टरों के मुताबिक कलमाडी डिमनेशिया नाम की बीमारी के शिकार हैं जिसकी वजह से उनकी याददाश्त कमज़ोर हो रही है। कलमाडी अपनी गिरफ्तारी के काफी पहले से इस बीमारी के शिकार थे। उनके परिवारवालों ने जेल के अधिकारियों को उनकी बीमारी के बारे में बताया। इसके बाद तिहाड़ जेल प्रशासन ने उनकी जांच कराई।